জুটি বাঁধছেন শোলাঙ্কি রায়-সৌম্য মুখোপাধ্যায়

কলকাতা: সাহিত্যের পাতা থেকে পর্দায় ফুটে উঠেছে গল্পের চরিত্ররা। পাঠকের কল্পনা এবার জীবন্ত হয়ে উঠবে পর্দায়। সেই রকমই এক গল্প বলতে আসছেন পরিচালক কৃষ্ণেন্দু করার। এই ছবিতেই প্রথমবার জুটি বাঁধছেন টলিপাড়ার শোলাঙ্কি রায় (Solanki Roy) ও সৌম্য মুখোপাধ্যায় (Soumya Mukherjee)। কৃষ্ণেন্দু কর নারায়ণ দেবনাথের ছোটগল্প ‘রেকর্ড’-এর উপর তৈরি করতে চলেছেন স্বল্পদৈর্ঘ্য ছবি। ইতিমধ্যেই শুরু হয়েছে ছবির শুটিং।

এর আগে বহুবার ছোটগল্প কিংবা উপন্যাস থেকে বহু চিত্রনাট্য তৈরি হয়েছে। এবার সেই পথ অনুসরণ করলেন পরিচালক পরিচালক কৃষ্ণেন্দু কর। মূল কাহিনিকে এক রেখে ছবির গল্প এগোবে। এই ছবিতেই প্রথমবার একসঙ্গে দেখা যাবে শোলাঙ্কি- সৌম্যকে। শুরু হয়ে গিয়েছে এই ছবির শুটিং। প্রথমদিনের শুটিংয়ের ছবি স্যোশাল মিডিয়ায় শেয়ার করেছেন সৌম্য-শোলাঙ্কি। সাদা-কালো ছবিতে পুরনো স্পষ্ট নস্টালজিয়া ফিরে পাবে বাঙালি তা বলার অপেক্ষা রাখেনা।

আরও পড়ুন: ঘরের মাঠে কেকেআর,গ্যালারিতে কিং খান: ইডেনে উৎসবের মেজাজ

প্রসঙ্গত, দর্শক মহলে সৌম্য-শোলাঙ্কি পেয়েছেন বিপুল পরিচিতি। শোলাঙ্কি নিজের দক্ষ অভিনয় দিয়ে টলিপাড়ায় নিজের জায়গা বানিয়ে নিয়েছেন। ছোটপর্দা থেকে বড় পর্দা, ওয়েব সিরিজেও নজর কেড়েছেন অভিনেত্রী। অন্যদিকে সৌম্য মুখোপাধ্যায়ও টলিপাড়ার পরিচিত মুখ। তাঁর অভিনয় প্রশংসিত হয়েছে দর্শক মহলে।

অন্য খবর দেখুন